ชาวบ้านผวา! พบระเบิดกว่า 80 ลูกย่านราชวิถี จนท.รุดตรวจสอบด่วน
ชาวบ้านผวา! พบระเบิดกว่า 80 ลูกย่านสามเสน จนท.เร่งประสานงานตรวจสอบด่วน
19 มี.ค. 2561

ผู้สื่อข่าวรายงานว่า เมื่อเวลาประมาณ 12.00 น.ของวันนี้ (19 มี.ค.2561) มีรายงานจากเจ้าหน้าที่ตำรวจนครบาลสามเสน รับแจ้งพบวัตระเบิดจำนวนมากในพื้นที่เขตก่อสร้างซอย ถนนราชวิถี ก่อนถึงสะพานกรุงธนบุรี
โดยมีการประสานงานเจ้าหน้าที่หน่วยเก็บกู้วัตถุระเบิด (อีโอดี) เข้าตรวจสอบทราบว่าขณะคนงานก่อสร้างได้ใช้แบกโฮขุนได้เจอเข้ากับลูกระเบิดดังกล่าว จำนวนกว่า 80 ลูก โดยมีลูกระเบิดฝึกทิ้งทางอากาศ แบบ BDU33 และชนิดต่างๆ จำนวน 84 ลูก และยังไม่สามารถประเมินได้ว่าจะระเบิดหรือไม่
นอกจากนี้ ยังพบลังที่ใส่วัตถุระเบิดเป็นเหล็กอีกจำนวนหลายลัง เจ้าหน้าที่เก็บกู้วัตถุระเบิดได้ทำการเก็บกู้ไว้ส่วนหนึ่งพร้อมทั้งปิดกั้นพื้นที่ไม่ให้ผู้เกี่ยวข้องเข้าเพื่อป้องกันอันตราย เบื้องต้นคาดว่าเป็นลูกระเบิดเก่า
อย่างไรก็ตาม ขณะนี้เจ้าหน้าที่ได้กันพื้นที่ไม่ให้ผู้ที่ไม่เกี่ยวข้องเข้าไปในพื้นที่ดังกล่าว รวมถึงบริเวณใกล้เคียง และยังต้องมีการตรวจสอบโดยละเอียดจากเจ้าหน้าที่อีกครั้ง
ทั้งนี้ หากมีความคืบหน้าในกรณีดังกล่าว “ข่าวหุ้นธุรกิจออนไลน์” จะรายงานให้ทราบในครั้งต่อไป
 